Akṣara

Aksara (også kalt akshara, devanagari: अक्षर, IAST  akṣara) er et sanskritord som betyr «ugjennomtrengelig, uforgjengelig, fast, uforanderlig» (fra अ, privativ a «ikke» og क्षर्, kṣar- «smelte bort, fordufte»).

Ordet har to anvendelsesområder, i språkvitenskapen om sanskrit (śikṣā) og i Vedantafilosofien.

I hinduismens mystiske syn på språket, eller shabda, blir stavelser betraktet som en uforgjengelig (eller «atomisk») substans i både språket og sannheten. Dette blir sett i den mystiske stavelsen Om eller Aum, som kalles ekākṣara (eka-akṣara), og som kan oversettes med «den ene, uforgjengelige ting» og «en enkelt stavelse».
I den monoteistiske bhakti yoga, kan både akṣara og aum betraktes som et symbol på eller navn på Gud.

Sanskrit
Indisk filosofi